Diari Oficial de la Generalitat Valenciana


Sumari del DOGV 1848, del 24-08-1992 (1992/825716)

RESOLUCIÓ de 25 de juny de 1992, del Conseller d'Obres Públiques, Urbanisme i Transports, per la qual: primer, aprova definitivament la modificació puntual del Pla General Municipal d'Ordenació de Castelló de la Plana, relativa al canvi de qualificació de ZUI-1, grau primer, a ZU-4, i a l'obertura d'un carrer a l'illa de l'Escorxador Municipal; i, segon, reitera a l'Ajuntament de Castelló de la Plana la Resolució d'11de febrer de 1992, del Conseller d'Obres Públiques, Urbanisme i Transports, que insta l'Ajuntament de Castelló de la Plana perquè procedís a formular la revisió del seu Pla General Municipal d'Ordenació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1848

Data del DOGV
:   24-08-1992

Secció del DOGV
:   ALTRES DISPOSICIONS

Número del document
:   1992/825716


Data del document
:   25-06-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 25 de juny de 1992, del Conseller d'Obres Públiques, Urbanisme i Transports, per la qual: primer, aprova difinitivament la modificació puntual del Pla General Municipal d'Ordenació de Castelló de la Plana, relativa al canvi de qualificació de ZUI-1, grau primer, a ZU-4, i a l'obertura d'un carrer a l'illa de l'Escorxador Municipal, i, segon, reiterar a l'Ajuntament de Castelló de la Plana la Resolució d'11 de febrer de 1992, del Conseller d'Obres Públiques, Urbanisme i Transports, que instà l'Ajuntament de Castelló de la Plana perquè procedís a formular la revisió del seu Pla General Municipal d'Ordenació.  
Vist l?expedient de modificació puntual del Pla General Municipal d'Ordenació de Castelló de la Plana, relativa al canvi de qualificació de ZUI- 1, grau primer, a ZU- 4, i a l?obertura d'un carrer a l?illa de l?Escorxador Municipal, amb aquests  
Antecedents de fet  
Primer  
L'Ajuntament de Castelló de la Plana n'aprovà inicialment el projecte el 27 de setembre de 1991 i, després d'un període d'informació pública d'un mes, en el qual no es produïren al·legacions, l'aprovà provisionalment el 31 de gener de 1992.  
Segon  
El projecte consta d'una memòria, de normativa urbanística, d'un programa d'actuació urbanística, d'un estudi econòmico- financer, de plànols d'informació i de plànols de proposta. Així mateix, hi ha a l?expedient un informe favorable de la Diputació Provincial de Castelló de la Plana, emés el 31 de març de 1992.  
Tercer  
L'objecte del projecte és modificar la qualificació de part de l?illa de l'actual Escorxador Municipal, perquè passe de ser zona industrial, amb ordenança ZUI- 1, grau primer (zona d'ús exclusiu industrial de magatzems o tallers situats al nucli de la població), a ser zona residencial, amb ordenança ZU- 4 (grups perifèrics), destinada a la construcció d'habitatges de promoció pública; i, al mateix temps, l'obertura d'un carrer que separe la zona d'ús industrial de la residencial. La modificació comporta l?increment del volum d'edificació residencial de 4.923 metres quadrats construïts (en tres plantes), cosa que implica l'augment de la població en 167 habitants. Això es compensa amb la previsió d'una nova zona verda enfront de l'avinguda de Benicàssim, de 1.020 m2 de superfície.  
La modificació, la justifica la necessitat urgent de disposar de sòl destinat a la construcció d'habitatges de promoció pública. La ubicació és la que es considera més convenient per tal com el sòl és de propietat municipal; perquè ja que anteriorment s'han construït en aquesta mateixa zona habitatges de promoció pública, i perquè la tipologia dels habitatges que s'hi han de construir serà semblant a la dels primers.  
Quart  
La Comissió Territorial d'Urbanisme de Castelló, en la sessió del dia 13 de maig de 1992, acordà informar favorablement sobre la modificació puntual projectada.  
Fonaments de dret  
Primer  
La tramitació ha estat correcta, i s'ha complert el que estableix l'article 40, per remissió de l'article 49.1, de la Llei del Sòl. La documentació es considera adequada i suficient, tenint en comete l'objecte de la modificació plantejada, la qual s'ajusta a les determinacions establertes en l'article 12.3, per remissió de l'article 49.1, de l'esmentat cas legal.  
Segon  
La modificació comporta l'increment del volum edificable de la zona quantificat en l'augment de 167 habitants, i es preveu que s'hi cree una zona verda de 1.020 metres quadrats, amb la qual cosa es compleix el que estableix l'article 49.2 de la Llei del Sòl.  
Tercer  
El municipi de Castelló de la Plana té un Pla General Municipal d'Ordenació, que va aprovar definitivament la Resolució del conseller d'Obres Públiques, Urbanisme i Transports, de 17 de novembre de 1984.  
Cal recordar que el Conseller d'Obres Públiques, Urbanisme i Transports, mitjançant la Resolució d'11 de febrer de 1992, instà l'Ajuntament de Castelló de la Plana que procedís a formular la revisió del seu Pla General Municipal d'Ordenació.  
No obstant tot això, i amb caràcter excepcional, atés que la modificació plantejada respon a un interès general, l'alteració del Pla General que es vol podem considerar-la com una modificació d'aquest, encara que comporte canvis aïllats en la qualificació del sòl, d'acord amb el que estableix l'article 154.4 del Reglament de Planejament.  
Quart  
La modificació compleix les determinacions establertes en la Llei del Sòl i en els reglaments que la despleguen.  
Cinquè  
El Conseller d'Obres Públiques, Urbanisme i Transports és l'autoritat competent per a resoldre sobre l'aprovació definitiva dels plans generals - i les seues modificacions- dels municipis que siguen capitals de província o que tinguen una població superior als 50.000 habitants, d'acord amb l'article 35.1.c de la Llei del Sòl, en relació amb l'article 3.2 del Decret 137/1990, de 30 de juliol, del Consell de la Generalitat Valenciana, que aprova el Reglament dels Organs Urbanístics de la Generalitat Valenciana.  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable, resolc:  
Primer  
Aprovar definitivament la modificació puntual del Pla General Municipal d'Ordenació de Castelló de la Plana, relativa al canvi de qualificació de ZUI- 1, grau primer, a ZU- 4, i a l'obertura d'un carrer a l'illa de l'Escorxador Municipal.  
Segon  
Reiterar a l'Ajuntament de Castelló de la Plana la Resolució d'11 de febrer de 1992, del Conseller d'Obres Públiques, Urbanisme i Transports, que instà l'Ajuntament de Castelló de la Plana perquè procedís a formular la revisió del seu Pla General Municipal d'Ordenació.  
Contra aquesta resolució, que no esgota la via administrativa, es pot interposar un recurs de reposició davant el conseller en el termini d'un mes, comptador a partir de l?endemà de la publicació. Aquest recurs és previ al contenciós administratiu, que s'ha d'interposar, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el ' termini d'un any des de la data d'interposició de l?esmentat recurs de reposició, si no fos objecte de resolució; tot això sense perjudici de la interposició de qualsevol altre recurs que es considere procedent.  
València, 25 de juny de 1992. - El Conseller d'Obres Públiques, Urbanisme i Transports: Eugenio Burriel de Orueta.